Sandras råd: Tænk over mængden af de udendørs julelys i år.
- Skal du have rensdyr, julemænd og alle verdens farver ud i forhaven og på taget, kan det godt blive en dyr omgang. Men har du en enkelt eller to lyskæder i forhaven, går det nok. Du kan dog med fordel sætte en timer på, så du blot har lys om aftenen og morgenen. På den måde kan der spares op mod 70 procent. En 10 meter lang lyskæde med 100 lys vil koste omkring 100 kroner, hvis den er tændt hele døgnet i 3 måneder.